|  |  |
| --- | --- |
|   | **УСЛОВНО!!!** |
|  **Република Србија** |  |
| **МИНИСТАРСТВО ГРАЂЕВИНАРСТВА,** |  |
|  **САОБРАЋАЈА И ИНФРАСТРУКТУРЕ** |  |
|  Број: 404-02-157/2015-02 |
|  Датум: 11.09.2015. године |
|  Београд |

**ПРЕДМЕТ:** Појашњење конкурсне документације за поступак јавне набавке мале вредности по партијама, број 38/2015.

Предмет јавне набавке су услуге чишћења, назив и ознака из општег речника: услуге чишћења канцеларија – 90919200-4.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећe одговоре на питања:

**ПИТАЊА:**

1. „Да ли постоји могућност обиласка објекта у Београду, представљеног у партији 1 ?

Наиме, ми бисмо конкурисали за само ту партију, И било би нам од значаја ради давања квалитетне и одговарајуце понуде у поступку омогућити нам кратак обилазак у трајању од 10 минута ?

Молим Вас за термин , уколико је то изводљиво.“

**Одговор на питање број 1:**

Наручилац је на основу садржине конкурсне документације, као и измена и допуна исте, омогућио потенцијалним понуђачима да припреме прихватљиве понуде. Садржином конкурсне документације и њеним изменама и допунама су прецизно и недискримнаторски одређена права и обавезе тако да наручилац омогућава да понуђачи прихвате исте без икаквих додатних условаљавања и наметања додатних обавеза наручиоцу. Између осталог, конкурсна документација садржи све обавезне елементе предвиђене чланом 61. Закона о јавним набавкама („Службени гласник РС“, број 124/12, 14/15 и 68/15) и подзаконским актима.

Сходно наведеном, у самој конкурсној документацији и изменама и допунама исте, није наведена могућност увида у локације које су наведене у оквиру спецификације јавне набавке, али су дати сви подаци и параметри неопходни за припрему благовремене, одговарајуће и прихавтљиве понуде.

Омогућавање свим потенцијалним понуђачима, у овом тренутку, да изврше увид у све локације, довело би до умножавања процедура (измене и допуне конкурсне документације, одређивање рока за увид у локације, продужење рока за подношење понуда, састављање записника о увиду за сваку посећену локацију, достављање записника о увиду као обавезног доказа у поступку јавне набавке), које би посредно утицале на прихватљивост понуда, али и до последице да се поступак јавне набавке спроводи са више губитака у смислу трошкова и времена, што би водило кршењу основног и циљног начела јавних набавки – начела ефикасности и економичности.

**Наручилац је у обавези да поштује начела јавних набавки као основних правила за регулисање јавних набавки и поступање наручиоца приликом трошења новца пореских обвезника.**